VENDIM
Nr. 950, datë 19.12.2012

PËR DISA NDRYSHIME NË VENDIMIN NR. 424, DATË 2.6.2010 TË KËSHILLIT TË MINISTRAVE “PËR MIRATIMIN E RREGULLORES PËR SISTEMIN E AKREDITIMIT, ORGANIZIMIT DHE VEPRIMTARINË E INSTITUCIONEVE TË SIGURIMIT TË JASHTËM TË CILËSISË”, TË NDRYSHUAR

Në mbështetje të nenit 100 të Kushtetutës dhe të pikës 2 të nenit 60 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Në rregulloren “Për sistemin e akreditimit, organizimit dhe veprimtarinë e institucioneve të sigurimit të jashtëm të cilësisë”, që i bashkëlidhet vendimit nr. 424, datë 2.6.2010 të Këshillit të Ministrave, të ndryshuar, bëhen këto ndryshime:
a) Pika 1 e nenit 9 “Pagesa e anëtarëve të Këshillit të Akreditimit”, ndryshohet, si më poshtë vijon:
“1. Kryetari dhe anëtarët e Këshillit të Akreditimit të paguhen për çdo pjesëmarrje në mbledhje, sipas përcaktimeve të bëra në vendimin nr. 418, datë 27.6.2012 të Këshillit të Ministrave “Për përcaktimin e masës së shpërblimit të anëtarëve të këshillave, bordeve ose komisioneve të njësive të qeverisjes vendore”. Anëtarët, ekspertë të huaj, të paguhen për çdo pjesëmarrje në mbledhje me 700 euro/dita.”.
b) Neni 9/1 ndryshohet si më poshtë vijon:

“Neni 9/1
Pagesa e ekspertëve vendas dhe të huaj

1. Ekspertët vendas, anëtarë të grupit të vlerësimit, të paguhen sipas tarifave të përcaktuara në tabelat nr. 1 dhe nr. 2, bashkëlidhur këtij vendimi.
2. Ekspertët e huaj, anëtarë të grupit të vlerësimit të jashtëm institucional dhe të programeve të studimit, paguhen me 700 (shtatëqind) euro/dita, për katër ditë. Procesi i një vlerësimi zgjat jo më shumë se katër ditë. Ekspertëve të huaj u mbulohen edhe shpenzimet e udhëtimit dhe të qëndrimit në Republikën e Shqipërisë, për çdo vlerësim të kryer.”.
c) Në fund të rregullores shtohen tabelat nr. 1 dhe nr. 2, që i bashkëlidhen këtij vendimi.
2. Ngarkohet Ministria e Arsimit dhe Shkencës për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha








Tabela nr. 1
PAGESA E EKSPERTËVE VENDAS PËR VLERËSIMIN PARAPRAK TË PROGRAMEVE TË REJA TË STUDIMIT TË IAL-SË

	Nr.
	Lloji i programit të studimit
	Tarifa e propozuar nga APAAL-ja në %, mbi tarifat e udhëzimit 29/1, datë 16.8.2011

	1
	Vlerësimi paraprak i programit të studimit dyvjeçar jouniversitar
	6%-11.300 lekë

	2
	Vlerësimi paraprak i programit të studimit të ciklit të parë:
a) Bachelor
	8%-15.000 lekë

	3
	Vlerësimi paraprak i programit të studimit të ciklit të dytë:
a) Master profesional
b) Master i shkencave
c) Master i shkencave (program i integruar 5/-6 vjeçar)
	

9%-18.000 lekë

	
	
	10%-20.000 lekë

	
	
	12%-25.000 lekë

	4
	Vlerësimi paraprak i programit të studimit të ciklit të tretë:
a) Doktoratë
b) Specializim afatgjatë
	

15%-30.000 lekë

	
	
	12%-25.000 lekë



Tabela nr.2
PAGESA E EKSPERTËVE VENDAS PËR VLERËSIMIN E JASHTËM DHE AKREDITIMIN E IAL-SË

	Nr.
	Lloji i vlerësimit
	Masa e pagesës së ekspertit vendas të propozuar nga APAAL-ja mbi bazën e tarifave të udhëzimit 
nr. 29/1, datë 16.8.2011

	1
	Vlerësimi i jashtëm dhe akreditimi i institucionit të arsimit të lartë
a) Një institucion me 1-2 fakultete
b) Një institucion me 3-5 fakultete
c) Kolegj, filial
	

15%-120.000 lekë

	
	
	20%-150.000 lekë

	
	
	10%-100.000 lekë

	4
	Vlerësimi i jashtëm dhe akreditimi i programit të studimit të ciklit të parë:
a) Bachelor
	

40%-85.000 lekë

	5
	Vlerësimi i jashtëm dhe akreditimi i programit të studimit të ciklit të dytë:
a) Master profesional
b) Master i shkencave
c) Master i shkencave (program i integruar 5/-6 vjeçar)
	 

30%/-90.000 lekë 

	
	
	32%-100.000 lekë

	
	
	34%-120.000 lekë

	6
	Vlerësimi i jashtëm dhe akreditimi i programit të studimit të ciklit të tretë:
a) Doktoratë
b) Specializim afatgjatë
	

35%-130.000 lekë

	
	
	32%-100.000 lekë




